Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**TELŠIŲ „GERMANTO“ PROGIMNAZIJOS**

**DIREKTORĖS ALMOS MIKIENĖS**

**METŲ VEIKLOS ATASKAITA**

2024-01-12 Nr. V7-4

Telšiai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  **Bendros žinios apie mokyklą.**  Mokiniai (mokinių skaičius, fiksuojant kasmet rugsėjo 1 d. duomenimis,skaičiaus pokytis perpastaruosius 3 m.):   |  |  |  | | --- | --- | --- | | Metai | Rugsėjo 1 d. | Mokinių skaičiaus pokytis | | 2021 | 405 | -10 | | 2022 | 417 | +8 | | 2023 | 417 | 0 |   Mokykloje dirba 54 darbuotojai.  Administraciją sudaro 1 direktorius, 2 direktoriaus pavaduotojai ugdymui (1,5 et.).  Mokytojų ir pagalbos mokiniui specialistų skaičius (fiksuojant spalio 1d.) – 39. Keturiems iš jų progimnazija yra nepagrindinė darbovietė. 38 mokytojai ir specialistai turi aukštąjį universitetinį išsilavinimą, 1 – neuniversitetinį. Visi turi pedagogo bei savo dėstomo dalyko kvalifikaciją.  Mokykloje dirba 14 metodininkų, 21 vyr. mokytojais ir 4 mokytojai.  Nepedagoginių darbuotojų skaičius (etatų skaičius) – 16,75 et.  **Mokykla 2023 m. dalyvavo projektuose, vykdė programas.**   * Mokykla dalyvauja Europos Sąjungos struktūrinių fondų lėšų bendrai finansuojamo projekto Nr. 09.2.1-ESFA-V-726-04-0001 „Bendrojo ugdymo turinio ir organizavimo modelių sukūrimas ir išbandymas bendrajame ugdyme“ veikloje „Pradinio ugdymo informatikos programos rengimas, išbandymas ir diegimas“.      * Lietuvos Respublikos žemės ūkio ministerijosir **VšĮ Kaimo verslo ir rinkų plėtros agentūros („Litfood“)** pažintinėje žuvininkystės programoje „Išauginta Europos sąjungoje“ 2023 m. dalyvavo 3b ir 7a klasės. Programos metu mokiniai dalyvaudami teorinėse ir praktinėse edukacijose susipažino su žuvų augintojų profesijos ypatumais. * Mokykla aktyvi tarpatautinių eTwinning bei Erasmus plius projektų dalyvė. 2023 m. buvo baigiamas vykdyti Švietimo mainų paramos fondo projektas „Tobulėjam, įkvėpti programos „eTwinning“ bei laimėti du Erasmus plius projektai:   1. ,,Protect 4 Elements" (liet. ,,Apsaugokite 4 elementus", kurio tikslas ugdyti mokinių ir mokytojų žaliuosius igūdžius, būdingus 4 elementams: orui, vandeniui, žemei ir ugniai bei sukurti partnerystę tarp keturių šalių: Portugalijos, Italijos, Lietuvos ir Turkijos, siekiant atsižvelgti į Europos tapatybės pilietiškumą ir vertybes. Projekto įgyvendinimui skirta 13478,75 EUR dotacija.  2. ,,Green Solutions In Our Hands For Better Nature" (liet. ,,Žalieji sprendimai mūsų rankose geresnei gamtai"), kurio tikslas integruoti ekologiškumą ir tvarumą ugdymo procese bei išanalizavus stipriąsias ir silpnąsias kompetencijų puses partnerių mokyklose, dalytis gerąja patirtimi. Šiam projektui vykdyti skirta 10300,00 EUR dotacija.  L**ėšos ugdymo reikmėms finansuoti ir jų panaudojimas:**   |  |  |  |  |  |  | | --- | --- | --- | --- | --- | --- | | Eil. Nr. | Reikmės | Gauta sausio 1 d. | Patikslintas planas | Panaudota gruodžio 31 d. | | | Eur. | Proc. | | 1. | Iš viso MK lėšų | 752000,00 | 756600,00 | 756600,00 | 100 | | 1.1. | Darbo užmokesčiui (su socialiniu draudimu) | 412100,00 | 707400,00 | 707400,00 | 100 | | 1.2. | Vadovėliams ir kt. mokymo priemonėms | 7800,00 | 11510,53 | 11510,53 | 100 | | 1.3. | Mokytojų ir kt. ugdymo procese dalyvaujančių asmenų kvalifikacijai tobulinti | 3400,00 | 2390,91 | 2390,91 | 100 | | 1.4. | Mokinių pažintinei veiklai ir profesiniam orientavimui | 1000,00 | 920,24 | 920,24 | 100 | | 1.5. | IKT diegti ir kitos paslaugos | 9000,00 | 6345,24 | 6345,24 | 100 | | 2. | Vienam mokiniui tenka lėšų |  | 2055,46 |  |  |   **Savivaldybės biudžeto (SB) lėšos ir jų panaudojimas:**   |  |  |  |  |  |  | | --- | --- | --- | --- | --- | --- | | Eil. Nr. | Reikmės | Gauta sausio 1 d. | Patikslintas planas | Panaudota gruodžio 31 d. | | | Eur. | Proc. | | 1. | Iš viso SB lėšų | 261100,00 | 255000,00 | 254980,92 | 100 | | 1.1. | Iš jų darbo užmokesčiui | 179500,00 | 183800,00 | 183780,92 | 100 |   **Gautas 2023 metais papildomas (ne iš savivaldybės biudžeto) finansavimas arba kitokia parama iš kitų šaltinių:**   |  |  |  |  | | --- | --- | --- | --- | | Eil. Nr. | Kiti šaltiniai | Finansinės arba kitokios paramos išraiška | Kam ir kaip finansinė arba kitokia parama buvo panaudota | | 1. | 1,2 proc. GPM | 1048,00 | Nupirktos mokinių rūbinių spintelės (32 vnt.) | | 2. | Projektas „Tobulėjam, įkvėpti programos „eTwinning“ | 2309, 00 | Baigiant įgyvendinti projektą, buvo organizuoti 20 val. anglų kalbos kursai mokytojams, užsakyta 2 mėn. emokymų prenumerata, numirkti 58 val. kursai komandos formavimo, skaitmeninių technologijų panaudojimo bei įtraukiojo ugdymo temomis. | | 3. | ,,Protect 4 Elements"  projektas | 3785,00 | Apmokėtos visos su 5 mokytojų dalyvavimo mobilume Italijoje susijusios išlaidos. |   **Direktoriaus nuožiūra pateikiama informacija.**   * Už aktyvų dalyvavimą eTwinning projektų veikloje trečią kartą mokyklai suteiktas „eTwinning mokykla 2023-2024“ kokybės ženklelis. * Už puikiai vykdomus projektus į Vilniuje vykusį renginį „Nacionalinai „eTwinning“ apdovanojimai“ pakviestos dvi mūsų mokyklos mokytojos, kurios buvo apdovanotos Nacionalinias kokybės ženkleliais.   **Progimnazijos 2023 m. veiklos ir tikslų įgyvendinimas.**  2023 m. progimnazijos veikla buvo organizuojama vadovaujantis 2023 m. veiklos plane iškeltais tikslais: 1. Mokinių mokymosi motyvacijos skatinimas, 2. Ugdymo pasiekimų gerinimas, 3. Progimnazijos bendruomenės veiklų aktyvinimas.  Siekiant įgyvendinti pirmąjį tikslą – mokinių mokymosi motyvacijos skatinimas – vienas iš uždavinių buvo „Atsižvelgiant į mokiniųgebėjimus, tobulinti vertinimo sistemą“. Nuo 2023 mokslo metų pradžios buvo pradėtos diegti Atnaujintos bendrosios programos, todėl vertybių ugdymas tapo vienas esminių ugdymo tikslų. Buvo sukurtas naujas mokinių pasiekimų ir pažangos vertinimo tvarkos aprašas. Siekiant įvertinti mokinių ugdymosi rezultatus, svarbu buvo ne tik įvertinti jų įgytas žinias, supratimą, nuostatas ir gebėjimus, bet ir pasiektą pažangą. Siekėme, kad vertinimas atliktų dvi funkcijas – ugdomąją (kaip pagalba mokiniui sėkmingai mokytis, tobulėti) ir atskaitomybės (kaip stebėjimas ir grįžtamasis ryšys, informacijos apie mokymąsi rinkimas, kaupimas ir interpretavimas). Vertinimo sistema tapo lankstesnė.  Įgyvendinant kitą uždavinį „Teikti kokybišką ir savalaikę pagalbą mokiniams“, siekiant aukštesnių pasiekimų ir pažangos, mokiniams buvo sudarytos galimybės dalyvauti visų mokomųjų dalykų 10 mokytojų vedamose konsultacijose.  Mokiniams visus metus įvairialypę pagalbą teikė VGK. Per metus buvo organizuoti 23 posėdžiai, kurių metu mokytojai ir mokinio pagalbos specialistai teikė specialiąją, specialią pedagoginę bei psichologinę pagalbą įvairių problemų turintiems mokiniams. Į posėdžius buvo kviesti 17 mokinių tėvai. Sprendžiant sudėtingesnę problemą, posėdžiuose dalyvaudavo ir Telšių PPT specialistės. VGK atliko 3 tyrimus. Tyrime ,,Patyčių paplitimas mokykloje“ dalyvavo 84 5-8 klasių mokiniai. Išsiaiškinta, kad 90 proc. apklaustųjų mokykloje jaučiasi saugūs, 50 proc. nepatiria jokių patyčių, o 40 proc. jas patiria tik kartais. Pagrindinė patyčių forma – emocinės patyčios: prasivardžiavimas, erzinimas, šaipymasis, apkalbėjimas, ignoravimas ir nebendravimas. Pagrindinė patyčių vieta – mokyklos koridoriai. Remiantis gauta informacija mokykloje vykdoma patyčių prevencija: mokyklos (suaktyvintas mokytojų budėjimas koridoriuose), klasės (vedamos klasės valandėlės apie patyčias) ir individualiame lygiuose.  Siekiant pagerinti mokinių akademinius pasiekimus buvo atkreiptas dėmesys į mokyklos nelankymą ir atliktas tyrimas ,,Telšių „Germanto“ progimnazijos 5-8 klasių mokinių dažno pamokų praleidinėjimo priežastys“. Apklausus 21 mokinį, kurie praleido daugiausia pamokų, ir nustačius pamokų praleidinėjimo priežastis, mokytojams pateiktos rekomendacijos, kokiais būdais galima būtų išvengti mokinių ,,bėgimo“ iš pamokų. Deja, palyginus šių ir praėjusių mokslo metų rugsėjo, spalio ir lapkričio mėn. rezultatus, matyti, kad be priežasties praleidžiamų pamokų skaičius nesumažėjo. Su šiuo tyrimu glaudžiai siejasi kasmet organizuojamas konkursas „Geriausiai mokyklą lankanti klasė“. Kiekvieno mėnesio pabaigoje skaičiuojamos ir viešinamos visų klasių be pateisinamos priežasties praleistos pamokos. Mokslo metų pabaigoje geriausiai mokyklą lankanti klasė apdovanota mokyklos administracijos įsteigtu prizu.  Mokykloje buvo vykdoma paauglių socialinių įgūdžių programa ,,Tiltai“, kurios metu 5 mėnesius kartą savaitėje šeštų klasių mokiniams vyko Telšių PPT psichologės paskaitos ir praktiniai užsiėmimai, kurių metu mokiniai stiprino savo vertybines nuostatas, psichologinį atsparumą, tobulino bendravimo įgūdžius. Paskaitą „Tėvų ir vaikų santykiai šeimoje“ išklausė ir šeštokų tėvai. Pradinių klasių mokiniai pradėjo įgyvendinti socialinių emocinių įgūdžių programą „Laikas kartu“, kuri padėjo mokytojams kurti saugią mokymosi aplinką ir išmokyti vaikus įgūdžių, padedančių pasiekti sėkmę tiek mokykloje, tiek gyvenime. Ši programa apjungė visus vaiko ugdymui reikalingus elementus: integruotą mokymasis, įgūdžių praktiką, akademinį integravimą, šeimos ir bendruomenės įsitraukimą ir t.t. Programos įgyvendinimas ir metodinės priemonės tapo puikiu tęstinumu Gyvenimo įgūdžių ugdymo programos integravimui pradiniame ugdyme. Vykdant prevencinių programų įgyvendinimą teikta planinga ir sisteminga priemonių, padedančių stiprinti mokinio asmenybės ir aplinkos apsauginius veiksnius ir mažinti rizikos veiksnių įtaką, visuma. Mokykloje organizuotas paskaitų ciklas „Elektroninės cigaretės. Internetinės patyčios“, paskaitos „Psichoaktyvios medžiagos“, „Ką žinome apie narkotikus?“, „Energetiniai gėrimai. Naudinga ar žalinga?“, „Smurtui prieš artimą Ne!“, viktorina AIDS dienai paminėti. Vykdant sveikatos stiprinimo programą mokiniai dalyvavo Olimpinio mėnesio renginiuose, projekte „Sveikata visus metus 2023“, varžytuvėse „Sveiks, drūts i greits“, „Sveikatingumo maratonas“ ir kt. Visa mokyklos bendruomenė įsitraukė į projektą„Ėjimo varžybos“, kurį įgyvendina UAB Walk15. Pasibaigus projektui sukurta mokyklos virtuali trąsa „Aštuoni milžino žingsniai“.  Mokykloje ypatingas dėmesys skiriamas mokiniams, perėjusiems mokytis iš pradinio į pagrindinio ugdymo pakopą. Atliktas 5 kl. mokinių tyrimas parodė, kad 20-30 proc. penktokų, pradėję mokytis naujoje pakopoje, patiria mokymosi sunkumų, susijusių su ugdymo procesu, nes keičiasi ne tik aplinka, bet ir ugdymo turinys bei sąlygos. Apie 70 proc. mokinių mokyklos aplinkoje jaučiasi saugiai. Daugiau nei pusė apklaustųjų teigė, kad mokosi nė kiek ne blogiau nei ketvirtoje klasėje, tačiau namų darbų krūvio norėtų mažesnio. Nustatyti tokie sėkmingo mokymosi veiksniai: saugi aplinka, mokytojų geranoriškumas, dėmesingumas, įdomios pamokos. O mokymosi sėkmei, anot penktokų, trukdo mokymosi krūvio padidėjimas, per didelis namų darbų krūvis.  Pamoka yra pagrindinė nustatytos trukmės nepertraukiamo mokymosi organizavimo forma, todėl, siekiant kito uždavinio „Pamokos vadybos tobulinimas“ kokybiško ugdymo pamokai buvo keliami pagrindiniai kokybės reikalavimai. Diskusijoje „Geros pamokos požymiai“ buvo aptartos 8 mokytojų stebėtos atviros pamokos. Aptarti Gerai pamokai būdingi bruožai: suformuoti aiškūs mokymosi uždaviniai, taikomi tinkami mokymo(si) ir (įsi)vertinimo būdai, suteikiama grįžtamoji informacija, tinkamas žinių ir jų praktinio pritaikymo santykis, aukštesnio pasiekimų lygio mokiniams siūlomos platesnės ir / ar gilesnės veiklos, žemesnio pasiekimų lygio mokiniams papildomai teikiama įvairiopa pagalba.  Kolegialūs mokymosi procesai padėjo išsiaiškinti, kokie veiksniai prisideda prie ugdomosios veiklos efektyvumo didinimo. Siekdami analizuoti savo ir kolegų profesinę elgseną bei išsiaiškinti, kas pamokoje veiksminga ir ką reikėtų keisti, mokytojai bendradarbiavo daugiau kaip dvidešimtyje duetų.  Pamokų įvairinimui buvome nusimatę, kad kiekviena klasė organizuos po 2 edukacines išvykas, iš kurių viena skirta savo krašto pažinimui. Organizuotos 25 išvykos. Kiekviena klasė vyko į apžvalgines ir temines [ekskursijas](http://pazinkvalstybe.lt/pazintines-ekskursijos), kuriose lavino pastabumo, kolektyvinio darbo įgūdžius, aptarė socialinius bei pilietinius reiškinius. Aplankyti: Klaipėda, Kretinga, Palanga, Rusnė, Šiauliai, Varniai, Anykščiai, Kaunas, Vilnius, Birštonas.  Gerinant mokinių akademinius pasiekimus, modernizuojant ir turtinant ugdymo (si) aplinkas, buvo siekiama įgyvendinti kitą veiklos plano tikslą – „Ugdymo pasiekimų gerinimas“. Visus metus mokykloje buvo rengiamos ir organizuojamos mokyklinės olimpiados, konkursai, varžybos. Geriausius rezultatus parodę mokiniai atstovavo mokyklai rajoniniuose turuose.  4 kartus metuose vyko lūkesčių ir pažangos aptarimo valandėlės (klasės vadovas – mokinys, dalyko mokytojas – mokinys). Stebėdami savo pažangą mokiniai mokėsi prisiimti atsakomybę už savo mokymąsi. Du kartus metuose (mokslo metų pradžioje ir pabaigoje) buvo atliekami diagnostiniai testai, kurie padėjo nustatyti mokinių pasiekimų lygį. Atlikus analizę paaiškėjo, kad visų dalykų pavasario diagnostinių testų rezultatai geresni nei rudens: padaugėjo mokinių pasiekusių pagrindinį lygmenį, tačiau šiek tiek sumažėjo pasiekusių aukštesnįjį lygį. Pastebėta, kad kai kurių mokinių silpni IT dalyko įgūdžiai. Suvokimas formuojasi tik atliekant praktines užduotis, todėl sunkumų turintys mokiniai buvo kviečiami dalyvauti dalyko konsultacijose.  NMPP lietuvių kalbos ir literatūros (skaitymo) tiek 4-ų, tiek 8-ų klasių mokinių rezultatus vertiname gerai. Visi mokiniai pasiekė patenkinamą lygį. Daugiau kaip pusė mokinių pasiekė pagrindinį lygį. Matematikos patikrinimas parodė, kad dvi 4 klasių mokinės ir septyni 8-ų klasių mokiniai nepasiekė patenkinamo lygmens. Vienai 4-os klasės mokinei, nepasiekusiai patenkinamo lygio, šiemet suteikta 20 konsultacijų (kita mokinė pakeitė ugdymo įstaigą). Nutarta didesnį dėmesį skirti privalomam konsultacijų lankymui po nesėkmingo atsiskaitymo, bei skirti 1 papildomą valandą 8 kl. matematikos dalyko moduliui.  Visus praėjusius metus mokykla aktyviai dalyvavo eTwinning programos veiklose. Už puikiai atliktus projektus gauti net 6 Europos kokybės ženkleliai. Mokiniai dalyvaudami šiuose projektuose susipažino su Europa bei kalbomis, praplėtė savo akiratį meno srityje. Mokytojai, eTwinning“ dėka, turėjo galimybę dalyvauti A1 lygio anglų k. kursuose, UAB Grand Partners vestuose mokymuose ,,Efektyvus bendradarbiavimas komandoje“, taip pat galėjo prisijungti ir išklausyti daug jų siūlomų e.mokymų apie profesinių ir bendradarbiavimo kompetencijų tobulinimą, dalyvauti dviejų dalių seminare ,,Programos ,,eTwinning“ galimybės bendradarbiavimui“, žygyje Baltijos pajūriu ,,Komandos formavimas“, o mokymuose ,,Misija – įtraukusis ugdymas 2023“ dalyvavo 90 proc. pedagoginių darbuotojų.  Mokslo metų pabaigoje jau antrą kartą vyko projekto „Valandų turiu, daug ką galiu“ aukcionas. Jo metu mokiniai socialines pilietines valandas gali išsikeisti į simbolinius pinigus „germontus“, už kuriuos perka įvairius pedagogų pasiūlymus: papildomas konsultacijas, pridedamą balą prie kontrolinio ar savarankiško darbo, kelialapį į populiarų renginį „Naktis mokykloje“, bendravimą su mokytoju prie arbatos puodelio ir kt. Taip skatinama rinkti kuo daugiau valandų bei aktyviu dalyvavimu prisidėti sprendžiant aktualias socialines problemas bei ugdytis pilietiškumo, socialinę, emocinę ir sveikos gyvensenos bei kitas kompetencijas.  Modernizuojant ir turtinant ugdymo (si) aplinkas buvo suremontuota patalpa pradinių klasių gamtos pažinimo pamokoms vesti. Naujame kabinete mokytojos vykdo kryptingą STEAM mokinių ugdymą, kuris skatina jų kūrybiškumą, žadina smalsumą tirti aplinką.  Įsigyta 432 skaitmeninės mokymo(si) aplinkos „EDUKA klasė“ licencijų mokytojams ir mokiniams, 20 skaitmeninės mokymo(si) platformos „Wordwall“ lietuviškos versijos licencijų pedagogams, kurios padės mokytojams parengti užduotis interaktyviai veiklai.  Per 2023 m. įsigyta 1316 vadovėlių už 191545 eurus. Didžioji dalis (982 vnt.) vadovėlių darbui su atnaujintomis programomis pirkti iš projekto „Skaitmeninio ugdymo turinio kūrimas ir diegimas“ lėšų. 22 knygomis papildymas mokyklos bibliotekos grožinės literatūros fondas.  Siekiant įgyvendintidar vieną tikslą„Progimnazijos bendruomenės veiklų aktyvinimas“, plėtojome bendradarbiavimą su tėvais ir socialiniais partneriais.  Birželio mėnesį mokykloje vyko karjeros ugdymo savaitė. Mokiniai lankėsi Karolinos Praniauskaitės viešojoje bibliotekoje, Telšių priešgaisrinėje gelbėjimo tarnyboje, LK KASP Prisikėlimo apygardos Telšių poskyryje, Užimtumo tarnyboje, Telšių ješivoje, Telšių apskrities vyriausiame policijos komisariate, 2B Pack‘e, baidarių centre, Telšių rajono savivaldybėje. Įvairių dalykų mokytojai vedė integruotas su karjerapamokas: „Kakės Makės profesijos“, „Aš turiu pomėgį. O tu?“, „Kas kepa duoną“ it kt.  2023 metais vyko intensyvus tėvų švietimas. Kalbėta tokiomis temomis kaip: ,,Elektroninių cigarečių ir narkotikų pavojai ir grėsmės“, „Mokymasis ir elgesys“, ,,Vaiko sveikata - visų rūpestis“, ,,Psichoaktyvių medžiagų vartojimas“, „Tėvų įtaka vaikų mokymuisi“ ir t.t.  Jau ne pirmus metus progimnazijoje vyko projektas ,,Pašaukimai“, kurio metu organizuojami moksleivių susitikimai su įvairių profesijų žmonėmis ir jų savanoriškomis veiklomis. 2023 m. mokykloje vyko susitikimai su gyvūnų prieglaudos savanore, su Telšių savivaldybės tarybos nare ir buvusia mūsų mokyklos mokytoja, kuri globoja svetimus vaikus. Susitikimų su šiais žmonėmis metu moksleiviai mokėsi, kaip priimti atsakingus, kritiniu mąstymu paremtus, svarbius savo gyvenimo sprendimus, susijusius su savanoryste ir savirealizacija.  Vykdant eTwinning ir Erasmus+projektą „We Want To Plant Tress“ („Mes norime pasodinti medžius“) buvo užmegzti nauji ryšiai su partneriais iš Čekijos. Pavasarį mūsų mokykloje lankėsi 10 mokinių ir 2 mokytojai iš Bruntal miestelio mokyklos.  Aktyvinant progimnazijoje vykdomas veiklas, į kurias stengiamasi įtraukti kuo daugiau bendruomenės narių, mokykloje vyko netradiciniai ir tradiciniais tapę renginiai. Ieškant naujų bendravimo su tėvais formų, šiemet kitaip netradiciškai buvo paminėta Šeimos diena. Mokinių klubas organizavo 5-8 klasių mokinių, tėvų ir mokytojų protmūšį, kuris sėkmingai suartino mokyklos bendruomenę. Jau ketvirtą kartą mokslo metų pabaigoje vyko nominacijų popietė „Metų mokinys 2023“. Devyniose nominacijose technologijų mokytojo pagamintais prizais apdovanoti mokiniai, garsinę mokyklą rajone ir respublikoje įvairiose srityse. Padėkos raštai įteikti ir šių mokinių tėveliams. Šiuo renginiu skatinama kitus mokinius siekti aukštesnių ugdymosi bei kūrybinės veiklos rezultatų, aktyviau dalyvauti konkursuose ir olimpiadose. Metų pabaigoje į tradicinę vakaronę „Kalėdų belaukiant“ rinkosi visų klasių tėvai su savo atžalomis. Kalėdinėse dirbtuvėlėse kiekvienos klasės bendruomenė – vaikai, mokytojai, tėvai – bendraudami kūrė šventinį žibintą bei sveikinimą kitos klasės bendruomenei. O renginys aktų salėje sujungė visus bendruomenės narius gražiais palinkėjimais, dainomis, eilėmis, šokiais ir apsikeitimais savo sukurtais žibintais. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| Skatinti mokytojų profesinį tobulėjimą dalykinių kompetencijų srityje. | Kryptinga pedagogų dalykinių kompetencijų ūgtis. | Organizuoti mokymai mokytojams apie pamokos planavimą ir mokinių pažangos ir pasiekimų (įsi)vertinimą pamokoje.  Mokytojai praveda bent po 1 atvirą pamoką kolegoms.  Sukurta pamokų stebėjimo forma (ypač jose nurodant stipriąsias ir tobulintinas pamokų veiklas).  80 proc. mokytojų gebės taikyti grįžtamąjį ryšį mokinio pažangai ir pasiekimams vertinti. | Organizuotuose ilgalaikės programos Asmens pasiekimų ir pažangos stebėjimas, ugdymo diferencijavimas, personalizavimas ir individualizavimas bei brandžios asmenybės ugdymas mokykloje seminare „Šiuolaikinės pamokos vadyba“ dalyvavo 82 proc. mokyklos pedagogų. 15 įvairių dalykų mokytojų dalyvavo nuotoliniuose mokymuose apie mokinių pažangos ir pasiekimų vertinimą pagal atnaujintas ugdymo programas.  Vykdant projektą „Tobulėjam, įkvėpti programos „eTwinning“  buvo užprenumeruota dviejų mėnesių emokymų prenumerata Grand Partners mokolearning platformoje. Šie mokymai buvo suskirstyti į 20 dalių. Kiekvienas dalyvis galėjo pasirinkti kiek, kada ir kokių kursų išklausyti. Kursų programa sudaryta nuo vadovavimo pagrindų iki asmenybės efektyvumo formavimo.  Pagal organizatorių pateiktą suvestinę, mokymuose dalyvavo 90,9 proc. dalyvių, jų pažanga 93 proc. Pagal apklausos anketos duomenis, 95 proc. dalyvių mokymus įvertino gerai. Visi mokytojai įgytas žinias apie streso valdymą, sisteminį mąstymą, problemų sprendimą, grįžtamąjį ryšį mokinio pažangai ir pasiekimams vertinti taiko savo darbe.  Po 2 kiekvieno metodinio būrelio mokytojus vedė atviras pamokas savo kolegoms. Pravesta ir aptarta 8 pamokos.  Metodinė taryba aprobavo pamokos stebėjimo formas: Pamokos stebėjimo lapą bei Ugdomosios veiklos (pamokos) kortelę. Juose atsispindi veiklos tikslingumas, dalykinių ir bendrųjų kompetencijų ugdymo patirtys bei tobulintinos sritys. |
| Parengti progimnaziją higienos normų reikalavimų atitikčiai. | Gauti leidimą-higienos pasą. | Tinkamai sutvarkytos patalpos, kuriose numatoma vykdyti ugdymo veiklas.  Paraiškos gauti leidimą-higienos pasą pildymas.  Gautas leidimas-higienos pasas. | 2023 m. kovo 24 d. NVSC pateikta paraiška gauti leidimą-higienos pasą.  Sutvarkytos patalpos, dėl kurių mokykla negalėjo gauti leidimo-higienos paso:   * suremontuota sporto salė; * 32 kabinetuose pakeistos spintelės su praustuvais; * išdažytos ir atnaujintos aktų salės ir 14 kabinetų grindys; * atliktas einamasis remontas WC patalpose.   Mokykla birželio 16 d. gavo leidimą-higienos pasą. |
| Gerinti mokyklos pasiruošimą ugdyti įvairių ugdymosi poreikių turinčius mokinius. | Sukurti sąlygas, kad kiekvienas vaikas gautų kokybišką ugdymą ir tinkamą pagalbą. | Kuriama atsipalaidavimui, nusiraminimui ir susikaupimui skirta aplinka.  100 proc. mokytojų ir pagalbos mokiniui specialistų 1-2 dienas kels kvalifikaciją ir įgis naujų kompetencijų įtraukiojo ugdymo klausimais.  Mokytojų padėjėjai tobulins kompetencijas dirbti su SUP mokiniais.  Informacijos apie įtraukųjį ugdymą viešinimas mokyklos interneto svetainėje.  3-5 SUP mokiniai dalyvaus organizuojamuose konkursuose. | Mokykloje toliau kuriama palanki ugdymui (si) aplinka.  Nupirktos kėdės mokyklos trečiojo aukšto koridoriui.  Dviejuose anglų kalbos kabinetuose seni dviviečiai suolai pakeisti į vienviečius, kad mokiniai turėtų didesnį mobilumą.  Mokykloje vyko tęstiniai 40 val. mokymai „Misija - įtraukusis ugdymas 2023“. Mokymuose dalyvavo visi (40) progimnazijos pedagoginiai darbuotojai. Dalyvių nuomone, mokymai atitiko jų lūkesčius, nes buvo pateikta daug praktinių, lengvai pritaikomų pavyzdžių, įvairių specialiųjų poreikių mokiniams sėkmingai integracijai į ugdymo procesą.  Visi mokinio pagalbos specialistai ir 3 mokytojų padėjėjai dalyvavo 7 įvairiuose mokymuose, konferencijose, apie spec. poreikių, autizmo spektro sutrikimą turinčių mokinių ugdymą.  Sudaromos sąlygos skirtingų gebėjimų mokinių kūrybinei raiškai: 4 specialiųjų poreikių mokiniai dalyvavo tarpmokykliniame garsinės analizės konkurse „Paraidžiui“, 5 – mokykliniame dailaus rašto, 3 – respublikiniame įvairių gebėjimų mokinių viešojo skaitymo konkurse „Žodžiai į širdį“.  Ši informacija apie įtraukųjį ugdymą aprašoma mokyklos tinklapyje. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Nėra |  |
| 2.2. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Aktyviai įsitraukiau į mokykloje vykdomus tarptautinius eTwinning bei Erasmus plius projektus. Vadovavau darbo grupei, kuri mokykloje organizavo respublikinę konferenciją „Kūrybiškumo ir komunikavimo kompetencijų lavinimas projektinėse veiklose“. | Konferencijoje dalyvavę mokiniai ir mokytojai iš 13 mokyklų galėjo susipažinti su mūsų mokykla, o renginyje dalyvavę mūsų mokyklos mokiniai ir pedagogai pasisėmė gerosios praktikos projektų rašymo srityje. |
| 3.2. Sudariau sąlygas pradinių klasių mokytojoms tęsti dalyvavimą Besimokančių pradinių mokyklų tinklo projekte. | Mokytojos dalyvaudamos projekto veiklose stiprino socialinio emocinio, specialiųjų mokinių poreikių ugdymo, finansinio raštingumo kompetencijas. |
| 3.3. Dalyvavau Telšių rajono savivaldybės sudarytoje darbo grupėje lėšų Mokyklų IKT bazės atnaujinimui bei baldų ir mokymo priemonėmis aprūpinimui skirstymo. | Dalyvaudama darbo grupių veikloje plėčiau savo vadybines bei asmenines kompetencijas, kurias pritaikiau savo kasdieniniame darbe. |
| 3.4. Telšių rajono administracijos direktoriaus įsakymu esu įtraukta į darbo grupę koordinuoti Tūkstantmečio mokyklų programos Telšių rajono savivaldybės švietimo pažangos plano įgyvendinimą. | Mokykloje koordinuoju ir organizuoju Tūkstantmečio programos veiklas, kurios padeda mokytojams ir mokiniams tobulėti lyderystės, įtraukiojo ugdymo, STEAM bei kultūrinio ugdymo srityse. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. Nėra |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ □ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai x |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Mokyklos išteklių valdymas |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8.  Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Koordinuoti Tūkstantmečio mokyklų programos projektą. | Sudaryti sąlygas plėtoti mokinių ir mokytojų lyderystės, įtraukiojo ugdymo, STEAM bei kultūrinio ugdymo srityse. | Į projekto veiklas įtraukti ne mažiau kaip 10 proc. mokinių ir 50 proc. mokytojų.  Parengti gamtos mokslų kabineto-laboratorijos baldų išdėstymo planą.  Nupirkti tinkamą gamtos mokslų kabineto-laboratorijos įrangą.  Suorganizuoti mokymus „Kūrybiškumas ir lyderystė. Telšių rajono pedagogams.  Projekto veiklą viešinti mokyklos tinklapyje. |
| 8.2. Stiprinti pedagogų, mokinių ir jų tėvų bendradarbiavimą, sudarant galimybes kiekvienam mokiniui tobulinti savo kompetencijas. | Aktyvinti trišalį bendradarbiavimą  Vykdyti tėvų švietimą ir informavimą.  Įtraukti tėvus į integruotas veiklas. | Mokiniai kartu su tėvais dalyvaus pokalbiuose su mokytojais, mokysis planuoti ugdymo (si) procesą.  99 proc. mokinių pasieks metinio vertinimo slenkstinį lygį.  100 proc. mokinių sėkmingai užbaigs pagrindinio ugdymo I dalį.  Klasių vadovai per metus praves ne mažiau kaip 2 susitikimus su tėvais, iš kurių 1 bus švietėjiškas.  60 proc. tėvų dalyvaus mokyklos organizuojamuose renginiuose.  5 proc. tėvų patys organizuos veiklas susijusias su ugdymu. |
| 8.3. Tobulinti darbuotojų skatinimo sistemą. | Atnaujinti skatinimo sistemą, naudojant įvairesnes formas. | Atlikta apklausa apie darbuotojų skatinimo formas, darbo sąlygas, jų poreikius. Apklausoje dalyvaus 90 proc. darbuotojų.  Naujai aptartas mokytojų valandų, susijusių su veikla mokyklos bendruomenei, skirstymas.  Pakeistas darbuotojų darbo apmokėjimo aprašas, kuriame aprašoma darbuotojų skatinimo sistema. |
|  |  |  |

**9.    Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Ilgalaikis nedarbingumas |
| 9.2. Teisės aktų kaita |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos                           (parašas)                               (vardas ir pavardė)               (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko           (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)